Gottfried Meinhold

Gottfried MEINHOLD (naskiĝinta la  en Erfurto) estas germana scienculo pri parolado kaj verkisto. Filo lia estas la turingia universitatorgenisto Wieland Meinhold.
 Vivo kaj agado 
Trapasinte la abiturientan ekzamenon ĉe la (nuna) Heinrich-Mann-gimnazio (Erfurto) Rudolf Bentzinger: "Korrespondenz"- ĉe: Medizinhistorische Mitteilungen. Zeitschrift für Wissenschaftsgeschichte und Fachprosaforschung, volumo 36/37, 2017/18 (2021), p. 340 li studis ĉe la Erfurta pedagogi-altlernejo. Post germanistika diplomiĝo en 1956 li ekinstruistis je Stadtilm ĉe Wilhelm-Pieck-lernejo. Paralele studis li kiel eksternulo ĉe la universitato de Jena. Post ekzameniĝo pri parolad-scienco kaj germanistiko oni dungis lin en 1960 kiel sciencan helpanton ĉe la polikliniko pri dentistarto de la universitato de la universitato de Halle/Wittenberg. Krome estis Meinhold docento ĉe la altlerneja instituto pri fonetiko kaj artikulacio. Meinhold mem publikigis multe da eseoj pri fonetiko, logopedio, aplikata lingviko kaj komunikadsciencoj. 

Doktoriĝo ĉe la Humboldt-Universitato en Berlino ebligis prelegadon ĉe la logopedia instituto de la universitato de Jena kiun poste englutis la seminario pri germanistiko. Habilitiĝo sukcesis en 1968 kaj en 1971 li nomumiĝis universitatdocento en Jena. Eksterorda profesoreco venis en la 1985-a jaro. Dum la vintra semestro 1989/90 gastprofesoris li ĉe la Hajdelberga universitato. En 1990, Meinhold membriĝis je la sciencista konsilio universitata kaj je la sociscienca fakultato de Jena kaj inter 1990 kaj 1993 li vicrektoris en Jena. Sekvis orda profesoreco; pensiiĝo estis en la jaro 2001-a. 

 Verkistece 
Verkado de Meinhold ekis jam en la 1960-aj jaroj. Publikigoj tamen nur pli malfrue eblis. Interteme li aplikas fremdigon fantazian-utopian en siaj verkoj por transporti tiklajn filozofiajn kaj socikritikajn aferojn. Tion la komunismaj aŭtoritatoj de GDR interpretis problema sistemkritiko. Pro tio oni malpermesis la aperon de kelkaj verkoj. La romano Weltbesteigung sep jarojn atendis presiĝon, la romano Sein und Bleiben eĉ ok jarojn. Neniam surmerkatiĝis la verko Die Grenze kaj la romanoj Edermann kiel ankaŭ fruaj versioj de la romano Die Grube (kreo inter 1968/72). En 1983 Stasi agadis pere de spionoj malpor Meinhold en kunteksto kun la verko Sein und Bleiben kaj neceso batali eblan politikan subfosadon. Kelkajn aĵojn de li muzikigis Peter E. Rompf.

 Verkoj (elekto) 
 1973 Deutsche Standardaussprache: Lautschwächungen und Formstufen (=Wissenschaftliche Beiträge der Friedrich-Schiller-Universität Jena)
 1980 Phonologie der deutschen Gegenwartssprache, kun Eberhard Stock (Bibliographisches Institut)
 1982 Molt oder Der Untergang der Meltaker, rakontoj (Hinstorff Verlag)
 1984 Weltbesteigung. Eine Fünftagefahrt, romano (Das Neue Berlin; 1992 je Heyne-eldonejo)
 1988 Mit Rätseln leben. Das Ende einer Expedition, romano (Hinstorff-Verlag, Rostock)
 1989 Sein und Bleiben, romano (Hinstorff-Verlag, Rostock)
 2000 Die Grenze (VDG Verlag, Weimar)
 2001 Edermann (Lotos Verlag, Berlin)
 2008 Prag Mitte Transit, romano (Geest Verlag, Langförden)
 2009 Die Grube, romano (UND-Verlag, Stadtroda)
 2014 Der besondere Fall Jena. Die Universität im Umbruch 1989–1991 (=Quellen und Beiträge zur Geschichte der Universität Jena, 11) Stuttgart: Steiner ISBN 978-3-515-10827-0
 2021 Prominente Professoren der Musikhochschule Weimar als Handlanger der DDR-Staatssicherheit. Zwei Fallbeschreibungen mit Dokumentation (1957–1989) (=Arbeitspapiere des Forschungsverbundes SED-Staat / FU Berlin, 52) ISSN 0942-3931
 2022 Der Kopernikaner. Eine Pandemie-Parabel von 1980. Mit einem Gespräch zwischen Gottfried Meinhold und Carsten Gansel

 Literaturo 
 Olaf R. Spittel: "Gottfried Meinhold"- ĉe: Erik Simon, Olaf R. Spittel (eld.): Die Science-fiction der DDR. Autoren und Werke. Ein Lexikon, Verlag Das Neue Berlin, Berlin 1988, ISBN 3-360-00185-0, p. 202–206
 Edwin Kratschmer (eld.): Gottfried Meinhold - Poesie und Utopie, festlibro okaze de la 60-a datreveno naskiĝtaga, 1996, ISBN 3-925978-59-3
 Interpersonelle Kommunikation. Analyse und Optimierung. Gewidmet unserem hoch geschätzten Kollegen Herrn Prof. Dr. phil. habil. Gottfried Meinhold zu seinem 75. Geburtstag im Juni 2011, eldonis Ines Bose kaj Baldur Neuber, Frankfurt/Main k. a. 2011, ISBN 978-3-631-61276-7

 Eksteraj ligiloj 

sciencfikcia dataro ISFDB
Open Library 
 recenzo por Mit Rätseln leben
 recenzo por Die Grenze
 recenzo por Weltbesteigung
ligiloj ĉe DDB

 Notoj 

Kategorio:Germanaj verkistoj
Kategorio:Germanaj profesoroj
Kategorio:Retorikistoj 
kategorio:Logopedoj
Kategorio:Personoj de GDR
Kategorio:Sciencfikcia literaturo 
Kategorio:Naskiĝintoj en 1936
Kategorio:Homoj rilataj al Erfurto
kategorio:Universitato de Jena